Likumprojekts

**Grozījumi likumā "**[**Par apdrošināšanu bezdarba gadījumam**](http://likumi.lv/doc.php?id=14595)**"**

Izdarīt likumā "[Par apdrošināšanu bezdarba gadījumam](http://likumi.lv/doc.php?id=14595)" (Latvijas Republikas Saeimas un Ministru Kabineta Ziņotājs, 1999, 24.nr.; 2001, 1.nr.; 2002, 12., 22.nr.; 2006, 1., 14.nr.; 2007, 24.nr.; 2009, 2., 6., 15.nr.; Latvijas Vēstnesis, 2009, 200.nr.; 2010, 206.nr.; 2011, 99., 202.nr.; 2012, 192.nr.; 2013, 194.nr.; 2015, 127., 248 nr.) šādus grozījumus:

1. Papildināt 4.panta otro daļu pēc vārda „finansēšanai” ar vārdiem „un ar šo pasākumu nodrošināšanu saistītajām administrēšanas izmaksām”.
2. 5.pantā:

aizstāt pirmajā daļā vārdus un skaitli „ne mazāk kā deviņus mēnešus pēdējo 12 mēnešu periodā” ar vārdiem un skaitļiem „ne mazāk kā 12 mēnešus pēdējo 16 mēnešu periodā”;

izteikt otro daļu šādā redakcijā:

„(2) Ja par bezdarbnieku pēdējo 16 mēnešu periodā pirms bezdarbnieka statusa iegūšanas dienas iemaksas bezdarba gadījumam nav veiktas vai ir veiktas mazāk nekā 12 mēnešus un ja tās ir veiktas vai bija jāveic arī par periodu pēc bezdarbnieka statusa iegūšanas dienas, nosakot tiesības uz bezdarbnieka pabalstu, ņem vērā iemaksas bezdarba gadījumam par pēdējo 16 mēnešu periodu pirms pabalsta pieprasīšanas dienas, ja ir ievēroti pārējie šā panta pirmajā daļā minētie bezdarbnieka pabalsta piešķiršanas nosacījumi.”;

 aizstāt trešajā daļā vārdus un skaitli „pēdējo 12 mēnešu periodā pirms bezdarbnieka statusa iegūšanas dienas iemaksas bezdarba gadījumam nav veiktas vai ir veiktas, vai bija jāveic mazāk nekā deviņus mēnešus” ar vārdiem un skaitļiem „pēdējo 16 mēnešu periodā pirms bezdarbnieka statusa iegūšanas dienas iemaksas bezdarba gadījumam nav veiktas vai ir veiktas, vai bija jāveic mazāk nekā 12 mēnešus”.

1. 8.pantā

izteikt trešo daļu šādā redakcijā:

„(3) Ministru kabinets nosaka vidējās apdrošināšanas iemaksu algas aprēķināšanas nosacījumus un kārtību.”

izslēgt piekto, sesto, septīto, astoto un devīto daļu.

1. Papildināt pārejas noteikumus ar 18., 19. un 20. punktu šādā redakcijā:

„18. Grozījumi šā likuma 5.pantā par tiesību uz bezdarbnieku pabalsta noteikšanu, ja iemaksas bezdarba gadījumam veiktas vai bija jāveic ne mazāk kā 12 mēnešus pēdējo 16 mēnešu periodā, attiecas uz personām, kuras bezdarbnieka statusu ieguvušas pēc 2017.gada 1.janvāra.

19. Grozījumi šā likuma 8.pantā stājas spēkā 2020.gada 1.janvārī.

20. Ministru kabinets līdz 2019.gada 31.decembrim izdod šā likuma 8.panta trešajā daļā minētos noteikumus par vidējās apdrošināšanas iemaksu algas aprēķināšanas nosacījumiem un kārtību. Līdz attiecīgo noteikumu spēkā stāšanās dienai, bet ne ilgāk kā līdz 2019.gada 31.decembrim piemērojami Ministru kabineta 2008.gada 21.oktobra noteikumi Nr.866 „Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība”, ciktāl tie nav pretrunā ar šo likumu.”

Likums stājas spēkā 2017.gada 1.janvārī.

Iesniedzējs:

Labklājības ministra vietā –

satiksmes ministrs U.Augulis

09.09.2016 8:52

414

D.Trušinska, tālr.67021553

Dace.Trusinska@lm.gov.lv